10.31 ORDNI DWAR IL-ĠEBLA TAL-BINI L-AVVIŻ LEGALI 47 ta’ l-1976. L-AVVIŻ LEGALI 47 ta’ l-1976. 1. Titolu. It-titolu ta’ dan l-Ordni hu Ordni dwar il-Ġebla tal-Bini. 2. Ħxuna tal-ħitan ta’ barra. Il-ħxuna ta’ kull ħajt ta’ kull kamra, espost għax-xita, għandha tkun ta’ 38 ċm (piedu 3 pulzieri), magħmul minn żewġ faċċati ta’ l-istess ħxuna ta’ ġebla tal-franka, separati b’vojt kif preskritt bil-li [i. 3. Ebda persuna ma tista’ tuża fil-bini ta’ xi ħajtx iġebla tal-franka li l-qisien tagħha, jew xi wieħed minnhom, ikunu iktar minn - (a) 50.80 ċm (20 pulzier) tul, 26.03 ċm (10 ¼ pulzieri) għoli u 15.24 ċm (6 pulzieri) ħxuna fil-każ tal-ġebla li tintuża f’Malta; u (b) 50.80 ċm (20 pulzier) tul, 27.94 ċm (11-il pulzier) għoli u 15.24 ċm (6 pulzieri) ħxuna fil-każ ta’ ġebla wżata f’Għawdex jew f’Kemmuna. 4. Qisien tal-qtugħ ta’ ġebla tal-fanka. Ġebla tal-franka maqtugħa minn xi barriera m’għandha f’ebda każ tkun iktar mill-qisien, jew xi wieħed minnhom, murija hawn taħt: (a) 53.34 ċm (21 pulzier) tul, 27.30 ċm (10 ¾ pulzieri) għoli u 16.51 ċm (6½ pulzieri) ħxuna, fil-każ ta’ ġebla maqtugħa f’Malta, u (b) 53.34 ċm (21 pulzier) tul, 29.21 ċm (11 ½ pulzieri) għoli u 16.51 ċm (6½ pulzieri) ħxuna fil-każ ta’ ġebla maqtugħa f’Għawdex jew f’Kemmuna.